b'\n_START_ARTICLE_\nJekaterina Amossova\n_START_PARAGRAPH_\nKater\xc3\xb5na M\xc3\xb5kolajivna Amossova (ukraina keeles \xd0\x9a\xd0\xb0\xd1\x82\xd0\xb5\xd1\x80\xd0\xb8\xd0\xbd\xd0\xb0 \xd0\x9c\xd0\xb8\xd0\xba\xd0\xbe\xd0\xbb\xd0\xb0\xd1\x97\xd0\xb2\xd0\xbd\xd0\xb0 \xd0\x90\xd0\xbc\xd0\xbe\xd1\x81\xd0\xbe\xd0\xb2\xd0\xb0; s\xc3\xbcndinud 8. veebruaril 1956 Kiievis Ukraina NSV-s) on Ukraina arstiteadlane ja kardioloog, professor, Ukraina Rahvusliku Meditsiiniteaduste Akadeemia liige. _NEWLINE_Ta oli aastatel 2004\xe2\x80\x932005 Ukraina tervishoiuministeeriumi peakardioloog ja 2014\xe2\x80\x932018 Kiievis asuva Bogomoletsi-nimelise Rahvusliku Meditsiiniakadeemia rektor. _NEWLINE_Ta l\xc3\xb5petas 1978. aastal Bogomoletsi-nimelise Kiievi Meditsiiniinstituudi. 1983. aastal kaitses ta kandidaadikraadi v\xc3\xa4itekirjaga m\xc3\xbcokardi infarkti teemal ja 1988. aastal meditsiiniteaduste doktori kraadi v\xc3\xa4itekirjaga dilateeruva kardiom\xc3\xbcopaatia teemal. Aastatel 1990\xe2\x80\x932014 t\xc3\xb6\xc3\xb6tas ta Bogomoletsi-nimelise Rahvusliku Meditsiiniakadeemia kateedrijuhatajana.\n_START_SECTION_\nIsiklikku\n_START_PARAGRAPH_\nTema isa akadeemik M\xc3\xb5kola Amossov oli kirurg. Kater\xc3\xb5na Amossova abikaasa Vladimir Mi\xc5\xa1alov (s\xc3\xbcndinud 1955) on meditsiiniprofessor, Ukraina teeneline arst.'